Ola K. Giæver

Ola Krogseng Giæver (1885–1966) var en norsk handelsmann og politiker (H). Han var ordfører i Lyngen kommune i flere perioder, og representerte Troms på Stortinget i perioden 1925–1927.

Giæver var født og oppvokst i Lyngen, der han også bodde hele livet. Han gikk inn i Giæverfamiliens handelshus Anton Giæver på Lyngseidet i 1913, og fra 1931 var han selskapets eneinnehaver. Han var også ekspeditør for TIRB og dampskipsekspeditør, og involvert i bankdrift i Lyngen Sparebank og Tromsø Forretningsbank.

Ved siden av forretningsvirksomheten var Giæver kjent som en foregangsmann for turismen i Troms, og han sørget for å gjøre Lyngen til anløpssted for utenlandske turistskip. Hjemmet hans var et viktig samlingspunkt i bygda, og han mottok mange berømte gjester der, slik som Dag Hammarskjöld og dronning Wilhelmina.

Referanser 

Stortingsrepresentanter for Troms
Stortingsrepresentanter fra Høyre
Stortingsrepresentanter 1925–1927
Norske handelsfolk
Ordførere i Lyngen
Personer fra Lyngen kommune